ᱨᱟᱢᱜᱚᱲ, ᱫᱩᱢᱠᱟᱹ

ᱨᱟᱢᱜᱚᱲ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ, ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱠᱟᱱᱟ᱾

ᱚᱛᱱᱚᱜ
ᱨᱟᱢᱜᱚᱲ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ ᱾

ᱱᱚᱣᱟ ᱫᱚ ᱫᱩᱢᱠᱟᱹ ᱥᱚᱦᱚᱨ ᱠᱷᱚᱱ ᱓᱘ ᱠᱤᱢᱤ (᱒᱔ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾

ᱫᱩᱢᱠᱟᱹ ᱦᱚᱱᱚᱛ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱴᱚᱴᱷᱟ ᱠᱟᱱᱟ᱾ ᱱᱚᱣᱟ ᱫᱚ ᱯᱩᱱᱭᱟᱹ ᱦᱩᱰᱤᱧ ᱪᱟᱸᱜᱟ ᱴᱚᱴᱷᱟ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ᱾ ᱫᱩᱢᱠᱟᱹ-ᱜᱳᱰᱰᱟ ᱩᱥᱩᱞ ᱚᱛᱮᱛ ᱨᱮᱫᱚ ᱥᱚᱨᱟᱭᱟᱦᱟᱴ, ᱡᱟᱨᱢᱩᱱᱰᱤ, ᱡᱟᱢᱟ, ᱨᱟᱹᱱᱤᱥᱚᱞ, ᱥᱤᱠᱟᱨᱤᱯᱟᱲᱟ ᱟᱨ ᱨᱟᱢᱜᱚᱲ, ᱫᱩᱢᱠᱟᱹ ᱟᱨ ᱥᱤᱠᱟᱨᱤᱯᱟᱲᱟ ᱥᱤ.ᱰᱤ. ᱵᱞᱚᱠ ᱨᱮᱭᱟᱜ ᱦᱤᱸᱥ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱩᱥᱩᱞ ᱚᱛᱮᱛ ᱨᱮᱭᱟᱜ ᱟᱫᱚᱢ ᱟᱫᱚᱢ ᱴᱷᱮᱱ ᱦᱩᱰᱤᱧ ᱦᱩᱰᱤᱧ ᱵᱩᱨᱩ ᱟᱨ ᱰᱩᱝᱨᱤ ᱢᱮᱱᱟᱜᱼᱟ ᱟᱨ ᱜᱚᱴᱟ ᱯᱟᱲᱟ ᱜᱮ ᱵᱤᱨ ᱜᱟᱡᱟᱨ ᱛᱮ ᱫᱟᱞᱚᱵ ᱢᱮᱱᱟᱜᱼᱟ᱾ ᱫᱚᱨᱮᱭᱟ ᱟᱴᱮᱫ ᱠᱷᱚᱱ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱩᱥᱩᱞ ᱒᱗᱔ ᱠᱷᱚᱱ ᱗᱕᱓ ᱢᱤᱴᱟᱨ (᱘᱙᱙ ᱠᱷᱚᱱ ᱒,᱔᱗᱐ ᱯᱷᱩᱴ)᱾ ᱫᱮᱣᱜᱷᱚᱨ ᱩᱥᱩᱞ ᱚᱛᱮᱛ ᱨᱮᱫᱚ ᱠᱷᱟᱹᱞᱤ ᱢᱟᱥᱟᱞᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱜᱮ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱚᱸᱰᱮ ᱦᱚᱸ ᱟᱹᱰᱤᱜᱟᱱ ᱵᱩᱨᱩ ᱟᱨ ᱵᱤᱨ ᱢᱮᱱᱟᱜᱼᱟ᱾ ᱨᱟᱡᱽᱢᱚᱦᱚᱞ ᱵᱩᱨᱩ ᱫᱚ ᱦᱚᱱᱚᱛ ᱨᱮᱭᱟᱜ ᱮᱛᱚᱢᱼᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱪᱟᱸᱜᱟ ᱴᱚᱴᱷᱟ ᱨᱮᱫᱚ ᱨᱟᱢᱜᱚᱲ, ᱫᱩᱢᱠᱟᱹ, ᱠᱟᱛᱷᱤᱠᱩᱱᱰ ᱟᱨ ᱜᱳᱯᱤᱠᱟᱱᱫᱟᱨ ᱥᱤ.ᱰᱤ ᱵᱞᱚᱠ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱯᱟᱦᱴᱟ ᱥᱮᱫ ᱯᱟᱠᱩᱲ ᱩᱥᱩᱞ ᱚᱛᱮᱛ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱫᱚᱨᱮᱭᱟ ᱟᱴᱮᱫ ᱠᱷᱚᱱ ᱓᱑ ᱢᱤᱴᱟᱨ (᱑᱐᱒ ᱯᱷᱩᱴ) ᱩᱥᱩᱞᱟ᱾ ᱱᱚᱣᱟ ᱪᱟᱸᱜᱟ ᱦᱟᱹᱴᱤᱧ ᱨᱮᱫᱚ ᱜᱳᱯᱤᱠᱟᱱᱫᱟᱨ ᱟᱨ ᱠᱟᱛᱷᱤᱠᱩᱱᱰ ᱥᱤ.ᱰᱤ ᱵᱞᱚᱠ ᱢᱮᱱᱟᱜᱼᱟ᱾

ᱨᱟᱢᱜᱚᱲ ᱵᱩᱨᱩ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝᱼᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱮᱞ
᱒᱐᱑᱒ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱨᱟᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮ ᱜᱩᱴ ᱑,᱕᱙,᱙᱑᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱩᱠᱩ ᱫᱚ ᱥᱟᱱᱟᱢ ᱜᱮ ᱟᱹᱛᱩ ᱴᱚᱞᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱜᱩᱴ ᱦᱚᱲ ᱮᱞ ᱨᱮᱱ ᱗᱙,᱙᱔᱔ (᱕᱐%) ᱠᱚᱲᱟ ᱟᱨ ᱗᱙,᱙᱖᱗ (᱕᱐%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱫᱚ ᱒᱖,᱖᱙᱔ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾

ᱥᱤᱠᱷᱱᱟᱹᱛ
᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱨᱟᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮ ᱗᱓,᱘᱗᱒ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱦᱚᱲ ᱮᱞ ᱠᱚᱣᱟᱜ ᱕᱕.᱔᱕%) ᱜᱚᱴᱟᱱ ᱥᱤᱠᱷᱱᱟᱹᱛ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱩᱠᱩ ᱢᱩᱸᱫᱽ ᱨᱮ ᱔᱕,᱗᱗᱔ (᱖᱒%) ᱜᱚᱴᱟᱱ ᱠᱚᱲᱟ ᱟᱨ ᱒᱘,᱐᱙᱘ (᱓᱘%) ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱨᱮ, ᱥᱟᱱᱛᱟᱲᱤ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱱ ᱖,᱖᱐,᱒᱓᱓ ᱜᱚᱴᱟᱱ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟ ᱫᱚ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞ ᱨᱮᱱ ᱔᱑.᱑᱗%᱾ ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ ᱖,᱑᱕,᱖᱖᱗ ᱜᱚᱴᱟᱱ ᱦᱚᱲᱟᱜ (᱓᱘.᱔᱔%) ᱟᱨ ᱵᱟᱝᱞᱟ ᱫᱚ ᱓,᱒᱗,᱗᱑᱔ (᱒᱐.᱔᱔%) ᱜᱚᱴᱟᱱ ᱦᱚᱲᱟᱜ ᱟᱭᱳ ᱟᱲᱟᱝ ᱠᱟᱱᱟ᱾

ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱱᱚᱛ ᱮᱢ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾

ᱨᱮᱸᱜᱮᱡ ᱦᱟᱞᱚᱛ

ᱠᱟᱹᱣᱰᱤᱭᱟᱹᱨᱤ

ᱥᱮᱪᱮᱫ

ᱦᱚᱲᱢᱚ ᱥᱟᱶᱟᱨ

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ

ᱥᱟᱹᱠᱷᱭᱟᱹᱛ